
        P.L.X. 240/2005
  
RAPORT
proiectului de Lege privind ratificarea Protocolului Adiţional la Acordul European instituind o asociere între România, pe de o parte, şi Comunităţile Europene şi Statele Membre ale acestora, pe de altă parte, pentru a ţine cont de aderarea Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia şi Republicii Slovace la Uniunea Europeană, semnat la Bruxelles la 4 mai 2005 
Potrivit prevederilor art. 89  şi 108 din Regulamentul Camerei Deputaţilor,  prin adresa cu nr. PL.X. 240 din data de 20 iunie 2005 a.c., Comisia pentru politică externă a Camerei Deputaţilor a fost sesizată în fond, în vederea examinării şi întocmirii raportului, în procedură de urgenţă, cu proiectul de Lege privind ratificarea Protocolului Adiţional la Acordul European instituind o asociere între România, pe de o parte, şi Comunităţile Europene şi Statele Membre ale acestora, pe de altă parte, pentru a ţine cont de aderarea Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia şi Republicii Slovace la Uniunea Europeană, semnat la Bruxelles la 4 mai 2005.

Proiectul e Lege a primit avizul favorabil al  Comisiei pentru industrii şi servicii, Comisiei pentru agricultură, silvicultură, industrie alimentară şi servicii specifice şi al Comisiei juridice, de disciplină şi imunităţi.

De asemenea, proiectul de Lege a primit şi avizul favorabil al Consiliul  Legislativ, cu unele observaţii şi propuneri pertinente, de care  iniţiatorul  a ţinut  seama.

Proiectul de Lege  are ca obiect de reglementare ratificarea protocolului Adiţional la Acordul European, instituind o asociere între România, pe de o parte, şi Comunităţile Europene şi Statele membre ale acestora, pe de altă parte, pentru a ţine cont de aderarea Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia şi Republicii Slovace la Uniunea Europeană, semnat la Bruxelles la 4 mai 2005.

Având în vedere conţinutul său, Protocolul Adiţional face parte din categoria tratatelor care, potrivit art. 19 alin.(1) lit. a) din Legea nr. 590/2003 privind tratatele, se supun Parlamentului, spre ratificare prin lege.

Proiectul de Lege face parte din categoria legilor ordinare, iar prima Cameră  sesizată, potrivit art. 75, alin. (1) din Constituţia României republicată, este Camera Deputaţilor.

La dezbaterea proiectului de lege au participat, în conformitate cu prevederile art. 51 şi art. 52 din Regulamentul Camerei Deputaţilor: din partea Guvernului – dna Oana Ispas, consilier juridic  la Direcţia Afaceri Juridice din Ministerul Afacerilor Externe.

La lucrările Comisiei au fost prezenţi un număr de 18 deputaţi, din totalul de 21 de membri ai Comisiei.

Raportul Comisiei a fost adoptat cu unanimitate de voturi.

În urma dezbaterii, Comisia propune admiterea, fără modificări, a proiectului de Lege menţionat.

  p. Preşedinte,





    Secretar,

Manuela Mitrea





Titus Corlăţean

